ΑΠΟΦΑΣΕΙΣ
Αριθμ. 5833
Τροποποίηση του άρθρου 55 της υπ’ αρ. 4132/
9.7.2021 απόφασης της Συγκλήτου με τίτλο
«Εσωτερικός Κανονισμός του Πανεπιστημίου
Μακεδονίας» (Β’ 3457).
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ
Έχοντας υπόψη:
1. Τα άρθρα 16 και 223 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
2. Το π.δ. 88/2013 «Μετονομασία του Πανεπιστημίου
Μακεδονίας Οικονομικών και Κοινωνικών Επιστημών,
συγχώνευση τμημάτων και ίδρυση-συγκρότηση σχολών».
3. Την υπ’ αρ. 4132/9.7.2021 (Β’ 3457) απόφαση της
Συγκλήτου με τίτλο «Εσωτερικός Κανονισμός του Πανεπιστημίου Μακεδονίας», όπως τροποποιήθηκε με τις υπ’ αρ.
4429/2023 (Β’ 3133), 5550/2023 (Β’ 4444), υπ’ αρ. 3125/
7.3.2024 (Β’ 1833) και 4767/2024 (Β’ 3426) αποφάσεις
της Συγκλήτου.
4. Την υπ’ αρ. 5374/28.6.2023 (Υ.Ο.Δ.Δ. 615) διαπιστωτική πράξη για την εκλογή του Πρύτανη και τον ορισμό
των τεσσάρων (4) Αντιπρυτάνεων του Πανεπιστημίου
Μακεδονίας, με θητεία έως 31.08.2026 όπως τροποποιήθηκε με την υπ’ αρ. 2749/29.11.2024 (Υ.Ο.Δ.Δ. 1342)
όμοια απόφαση.
5. Την υπό στοιχεία 48880/Ζ1/2.5.2023 υπουργική απόφαση «Πρόγραμμα εσωτερικής κινητικότητας φοιτητών/
τριών μεταξύ προγραμμάτων σπουδών πρώτου κύκλου
των Ανώτατων Εκπαιδευτικών Ιδρυμάτων (Α.Ε.Ι.)» (Β’ 2904).
6. Την απόφαση της υπ’ αρ. 9/13.2.2025 συνεδρίασης
της Συγκλήτου του Πανεπιστημίου Μακεδονίας.
7. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ
8. Το γεγονός ότι με την παρούσα απόφαση δεν προκαλείται δαπάνη στον κρατικό προϋπολογισμό, αποφα-
σίζουμε:
Τροποποιούμε το άρθρο 55 της υπ’ αρ. 4132/9.7.2021
απόφασης της Συγκλήτου «Εσωτερικός Κανονισμός του
Πανεπιστημίου Μακεδονίας» (Β’ 3457), ως εξής:
«Άρθρο 55
Εγγραφή - ακαδημαϊκός φάκελος φοιτητή
1. Η εγγραφή των νεοεισαχθέντων πρωτοετών φοιτητών γίνεται ηλεκτρονικά και στη συνέχεια ο φοιτητής
υποβάλλει την αίτηση εγγραφής και αναρτά όλα τα απαιτούμενα δικαιολογητικά στην ηλεκτρονική πλατφόρμα
που τηρείται στο Ίδρυμα, μέσα στις νόμιμες προθεσμίες,
όπως ορίζονται κάθε φορά από το Υπουργείο Παιδείας
και Θρησκευμάτων. Ειδικά για τους φοιτητές που εισάγονται με τις ειδικές κατηγορίες εισακτέων, η αίτηση και
τα δικαιολογητικά υποβάλλονται στη Γραμματεία του
οικείου Τμήματος. Η Γραμματεία ελέγχει τα στοιχεία του
ενδιαφερομένου με το ατομικό δελτίο επιτυχίας και τον
πίνακα εισαγωγής.
2. Η ιδιότητα του φοιτητή αποκτάται με την εγγραφή του στο Πανεπιστήμιο, κατά τα προβλεπόμενα στις
ισχύουσες διατάξεις.
3. Για κάθε φοιτητή που εγγράφεται στο Πανεπιστήμιο
Μακεδονίας τηρείται ηλεκτρονική μερίδα με στοιχεία
του ακαδημαϊκού φακέλου του, μέσω της Ηλεκτρονικής Γραμματείας του πληροφοριακού συστήματος του
Ιδρύματος καθώς και σε έντυπη (συμβατική) μορφή.
Η ακαδημαϊκή μερίδα φοιτητή διατηρείται και μετά την
αποφοίτησή του από το οικείο πρόγραμμα σπουδών.
4. Η ακαδημαϊκή μερίδα (ηλεκτρονική ή συμβατική)
φοιτητή περιέχει πληροφορίες που αποτελούν δεδομένα
προσωπικού χαρακτήρα και στην οποία, με απόφαση της
οικείας Συνέλευσης, αποκτούν δικαίωμα πρόσβασης ο
Πρόεδρος και ο Αναπληρωτής Πρόεδρος του οικείου
Τμήματος, καθώς και ο Προϊστάμενος της οικείας Γραμματείας ή ο νόμιμος αναπληρωτής του, όπως και το εξου-
σιοδοτημένο για τον σκοπό αυτό διοικητικό προσωπικό
της Γραμματείας. Το περιεχόμενο της μερίδας είναι προσβάσιμο από το υποκείμενο των δεδομένων - ενδιαφε-
ρόμενο φοιτητή, ενώ μπορεί να χρησιμοποιηθεί από το
Πανεπιστήμιο ανωνύμως για στατιστικούς λόγους ή με
την έγγραφη συναίνεση του ενδιαφερόμενου φοιτητή.
5. Η ακαδημαϊκή μερίδα φοιτητή περιέχει στοιχεία
σχετικά με την ακαδημαϊκή του πορεία και ειδικότερα:
α) τους τίτλους και τα δικαιολογητικά που προσκομίστηΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
31 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1505
02.04.2025 13:01:35
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1505/31.03.2025
καν κατά την εγγραφή, β) αντίγραφα των πιστοποιητικών
ή βεβαιώσεων που του έχουν χορηγηθεί, γ) υποτροφίες ή βραβεία, που του έχουν απονεμηθεί, δ) αναλυτι-
κή βαθμολογία εξετασθέντων μαθημάτων/ασκήσεων,
αναγνώριση πιστωτικών μονάδων, εκπόνηση πτυχιακών
ή διπλωματικών εργασιών και πρακτικών ασκήσεων,
ε) συμμετοχή σε προγράμματα κινητικότητας και στ)
κάθε άλλο σχετικό έγγραφο που προβλέπεται από την
κείμενη νομοθεσία ή τους κανονισμούς των οικείων
Τμημάτων.
6. Κάθε φοιτητής οφείλει να εγγράφεται στο Τμήμα του
στην αρχή κάθε εξαμήνου σε ημερομηνίες που ορίζονται
από την Κοσμητεία της οικείας Σχολής υποβάλλοντας τη
δήλωση των μαθημάτων του προγράμματος σπουδών
που επιθυμεί να παρακολουθήσει και τα οποία διδάσκονται κατά το συγκεκριμένο χειμερινό/εαρινό εξάμηνο
(δήλωση μαθημάτων). Ειδικότερα, οι δηλώσεις μαθημάτων ξεκινούν με την έναρξη των παραδόσεων των
μαθημάτων κάθε εξαμήνου, σε προθεσμίες που ορίζονται από την Κοσμητεία κάθε Σχολής που δεν πρέπει να
υπερβαίνουν τις δύο (2) εβδομάδες, συμπεριλαμβανομένων τυχόν παρατάσεων. Αν και ο ανώτατος αριθμός
πιστωτικών μονάδων που αντιστοιχούν στα μαθήματα
του εξαμήνου φοίτησης, τα οποία μπορεί να δηλώσει
κάθε φοιτητής ανά εξάμηνο δεν υπερβαίνει τις τριάντα
(30), ο περιορισμός αυτός δεν ισχύει για τη δήλωση μαθημάτων, εργαστηρίων προηγούμενων εξαμήνων. Οι
σχετικές λεπτομέρειες ρυθμίζονται με απόφαση της
Συνέλευσης του οικείου Τμήματος.
7. Οι διαδικασίες εγγραφής και δήλωσης μαθημάτων
πραγματοποιούνται από τους φοιτητές ηλεκτρονικά
μέσω του πληροφοριακού συστήματος του Ιδρύματος,
σύμφωνα με τον κανονισμό του Προγράμματος Προπτυχιακών Σπουδών εκάστου Τμήματος. Η δήλωση δεν
μπορεί να περιλαμβάνει μαθήματα η παρακολούθηση
των οποίων εξαρτάται, στο πλαίσιο του Προγράμματος
Προπτυχιακών Σπουδών, από την επιτυχή παρακολούθηση και εξέταση σε άλλα μαθήματα, ως προαπαιτού-
μενα. Τόσο η εγγραφή όσο και η δήλωση μαθημάτων
των φοιτητών σε κάθε εξάμηνο αποτελούν από κοινού
απαραίτητες ενέργειες, προκειμένου ο φοιτητής να έχει
ενεργή παρουσία στο Τμήμα. Φοιτητές που δεν έχουν
υποβάλει δήλωση μαθημάτων δεν γίνονται δεκτοί στις
εξετάσεις του οικείου εξαμήνου για τα μαθήματα αυτά
και, εάν παρά ταύτα συμμετείχαν σε αυτές, η επίδοσή
τους δεν βαθμολογείται και ακόμη και αν αυτά βαθμολογήθηκαν, ο βαθμός επιτυχίας που τυχόν έλαβαν δεν
λαμβάνεται υπόψη και δεν καταχωρείται σε καμία εξεταστική περίοδο. Εκπρόθεσμες δηλώσεις εξετάζονται
και εγκρίνονται από την Κοσμητεία της Σχολής, μόνο
εφόσον αφορούν σε τεχνικά κωλύματα που αποδεικνύονται από το Τμήμα Στατιστικής, Μηχανοργάνωσης και
Πληροφορικής και σε αποδεδειγμένους λόγους υγείας ή
ανωτέρας βίας κατά την περίοδο των δηλώσεων.
8. Σε περίπτωση που ένα μάθημα επιλογής δεν διδαχθεί λόγω μικρού αριθμού φοιτητών που το επέλεξαν,
σύμφωνα με την απόφαση της Συνέλευσης του Τμήματος, οι φοιτητές αυτοί μπορούν να υποβάλουν νέα
δήλωση εγγραφής σε άλλο μάθημα επιλογής, έστω και
εκτός της καθορισμένης προθεσμίας. Με απόφαση της
Συνέλευσης του Τμήματος δύναται να υπάρχει ανώτατο
όριο φοιτητών στα μαθήματα επιλογής.
9. Με απόφαση της Συνέλευσης του Τμήματος ορίζονται οι όροι και οι προϋποθέσεις για την αντικατάσταση
κάποιου μαθήματος επιλογής με μη προβιβάσιμο βαθμό,
με άλλο μάθημα επιλογής.
10. Οι φοιτητές έχουν το δικαίωμα να διακόψουν τη
φοίτησή τους, για χρονική περίοδο που δεν υπερβαίνει
τα τέσσερα (4) εξάμηνα, με έγγραφη αίτησή τους που
υποβάλλουν στην Κοσμητεία της Σχολής, επισυνάπτοντας όλα τα σχετικά δικαιολογητικά αρμόδιων δημόσιων
αρχών ή οργανισμών, από τα οποία αποδεικνύονται σοβαροί λόγοι υγείας του αιτούντος ή συγγενών του μέχρι
και δευτέρου βαθμού εξ αίματος, λόγοι στράτευσης ή
σοβαροί οικονομικοί λόγοι. Υπέρβαση του χρόνου αυτού
επιτρέπεται μόνο σε εξαιρετικές περιπτώσεις και ιδίως
για σοβαρούς λόγους υγείας, με την ίδια ως άνω διαδικασία. Για τη διακοπή της φοίτησης απαιτείται διαπιστωτική
πράξη του Κοσμήτορα της οικείας Σχολής, μετά από απόφαση της Κοσμητείας. Η φοιτητική ιδιότητα διακόπτεται
προσωρινά κατά το χρόνο διακοπής της φοίτησης, εκτός
αν η διακοπή οφείλεται σε αποδεδειγμένους λόγους
υγείας ή σε λόγους ανωτέρας βίας. Τα εξάμηνα αυτά δεν
προσμετρώνται στην ανώτατη διάρκεια φοίτησης. Μετά
τη λήξη της διακοπής των σπουδών οι φοιτητές επανέρχονται στο Τμήμα. Η άρση της διακοπής φοίτησης είναι
δυνατή με την ίδια ως άνω διαδικασία, μετά από αίτηση
του φοιτητή στην Κοσμητεία της Σχολής. Σε αυτήν την
περίπτωση, για την απρόσκοπτη συνέχιση της φοίτησης
του φοιτητή κατά την επάνοδό του, η διακοπή της αναστολής δεν μπορεί να πραγματοποιηθεί σε μονό αριθμό
εξαμήνων. Μετά τη λήψη της απόφασης της Κοσμητείας
ενημερώνεται η οικεία Γραμματεία Τμήματος.
11. Προκειμένου να ενταχθούν σε καθεστώς μερικής
φοίτησης, οι ενδιαφερόμενοι πρέπει να υποβάλουν αίτηση στην Κοσμητεία της Σχολής συνοδευόμενη από
τα απαιτούμενα κατά περίπτωση δικαιολογητικά. Ειδικότερα:
α. Φοιτητές που εργάζονται τουλάχιστον είκοσι (20)
ώρες την εβδομάδα οφείλουν να προσκομίσουν τη
σχετική σύμβαση εργασίας ή βεβαίωση εργοδότη και
ένσημα για ασφαλισμένους στον ιδιωτικό τομέα.
β. Φοιτητές με αναπηρία οφείλουν να προσκομίσουν
βεβαίωση διαπίστωσης της αναπηρίας από Κέντρα Πιστοποίησης Αναπηρίας (ΚΕΠΑ) ή από επταμελή υγειο-
νομική επιτροπή δημόσιου νοσοκομείου. Φοιτητές που
έχουν εγγραφεί με την ειδική κατηγορία των φοιτητών
με αναπηρία δεν απαιτείται να προσκομίσουν επιπλέον
δικαιολογητικά από αυτά που είχαν προσκομίσει ως δικαιολογητικά για την εγγραφή τους.
γ. Φοιτητές αθλητές οφείλουν να προσκομίσουν βεβαίωση από τη Γενική Γραμματεία Αθλητισμού, ή την
Ολυμπιακή Επιτροπή, κατά περίπτωση, στην οποία θα
πιστοποιείται ο λόγος για τον οποίο ζητείται η ένταξη σε
καθεστώς μερικής φοίτησης.
Οι βεβαιώσεις των περ. α’ και γ’, θα πρέπει να κατατίθενται εκ νέου στη Γραμματεία του Τμήματος, στην
αρχή κάθε ακαδημαϊκού έτους, ώστε να διαπιστώνεται
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1505/31.03.2025
αν εξακολουθούν να συντρέχουν οι λόγοι για την ένταξη
σε καθεστώς μερικής φοίτησης.
12. Οι φοιτητές ολοκληρώνουν τις σπουδές τους και
τους απονέμεται τίτλος σπουδών όταν έχουν ολοκληρώσει τον ελάχιστο απαιτούμενο αριθμό εξαμήνων σύμφω-
να με την κείμενη νομοθεσία για τη λήψη πτυχίου, έχουν
εξεταστεί επιτυχώς στα μαθήματα που προβλέπονται
από το Πρόγραμμα Σπουδών με τους όρους και προϋποθέσεις που ορίζονται σε αυτό και έχουν συγκεντρώσει
τον απαιτούμενο αριθμό πιστωτικών μονάδων.
13. Για σοβαρούς λόγους υγείας, που ανάγονται στο
πρόσωπο του φοιτητή ή στο πρόσωπο συγγενούς πρώτου βαθμού εξ’ αίματος ή συζύγου ή προσώπου με το
οποίο ο φοιτητής έχει συνάψει σύμφωνο συμβίωσης, οι
φοιτητές δύνανται με αίτησή τους προς την Κοσμητεία
της Σχολής να αιτηθούν κατ’ εξαίρεση την υπέρβαση
της ανώτατης χρονικής διάρκειας φοίτησης, όπως αυτή
ορίζεται στην κείμενη νομοθεσία, προσκομίζοντας
κατά περίπτωση τις απαραίτητες ιατρικές βεβαιώσεις
από δημόσιο νοσοκομείο ή αρμόδια ειδική επιτροπή
νοσοκομείου.
14. Οι μετακινούμενοι φοιτητές προς ομοειδή προγράμματα σπουδών του Πανεπιστημίου Μακεδονίας,
στο πλαίσιο του προγράμματος εσωτερικής κινητικότητας, μπορούν να παρακολουθούν εκπαιδευτικές
δραστηριότητες του οικείου προγράμματος σπουδών
ανεξαρτήτως του έτους που εντάσσονται, σύμφωνα με
τα οριζόμενα στο οικείο πρόγραμμα σπουδών, και να
αξιολογούνται αντίστοιχα σε αυτές.».
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 11 Μαρτίου 2025
Ο Πρύτανης
ΣΤΥΛΙΑΝΟΣ ΚΑΤΡΑΝΙΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1505/31.03.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201505.pdf | Tokens: 13283]